Document ID: /fineweb-2-swissfilter-quality_10-filterrobots/filtered/01775.jsonl.gz/41

Švajčiarsko vonia čokoládou. Pulty tunajších cukrární i každý supermarket ponúka túto pochúťku od originálnych majstrov. Nemôžeme sa preto diviť, že sa stali vyhľadávaným cieľom „čokoholikov“ a predovšetkým samotných Švajčiarov, ktorí milujú úžasnú pestrosť opojných vôní a lahodných chutí svojej čokolády.
A prečo sú vlastne práve Švajčiari jednou z popredných svetových čokoládových veľmocí? Istotne to súvisí so švajčiarskou posadnutosťou robiť všetko čo najlepšie a v tej najvyššej kvalite. Švajčiarski čokoládoví producenti používajú tie najlepšie a najkvalitnejšie kakaové bôby a taktiež čerstvé mlieko od kráv, pasúcich sa na alpských lúkach.
V malej alpskej zemi pôsobí celkom osemnásť firiem, ktorých výrobky môžu viesť ochrannú známku pravej švajčiarskej čokolády („Chocosuisse“). Podľa štatistických údajov z roku 2015 vyrobia tieto firmy každý rok 181 000 ton čokolády. Celkový obrat čokoládového priemyslu v tom istom roku činil neuveriteľných 1 474 miliónov švajčiarskych frankov.
Čokoláda Läderach
Dnes sa oboznámime s obľúbenou značkou na švajčiarskom trhu. Čerstvá švajčiarska čokoláda značky Läderach je na trhu iba 10 rokov a má úspech u domácich i u turistov. Kombinácie si vymýšľajú Švajčiari, sú veľmi kreatívni, a tak ponúkajú i kombinácie napr. bielej čokolády zdobenej švajčiarskymi bylinkami. Zaujímavosťou je, že si ľudia môžu navrhnúť vlastnú príchuť čokolády alebo sa prihlásiť ako degustátor čokolády.
Läderach dobíja svet s najluxusnejšou čokoládou. Čerstvo pripravená čokoláda prináša celkom iný zážitok plný radosti. Čerstvosť čokolády má i svoju cenu – 100 g stojí konzumenta približne 7 švajčiarskych frankov.
Prečítajte si aj: Coop prichádza s novinkou. Hamburgery plnené hmyzom.
Švajčiari ponúkajú taktiež možnosť navštíviť fabriku čokoládovne Läderach a obhliadku spojenú s degustáciou čokolády. Prvá obhliadka sa uskutočnila v máji 2017. Fabrika sa nachádza v kantóne Glarus, v mestečku Ennenda. Čokoládovňa je otvorená v utorok, stredu, vo štvrtok od 9.30 do 11.30 celoročne. Na takéto čokoládové dobrodružstvo sa môžete prihlásiť cez email: <email-pii> alebo telefonicky: +421 55 645 77 80.
Tak na aké čokoládové dobrodružstvo naláka Švajčiarsko práve Vás?
Tipy na návštevu iných čokoládovní vo Švajčiarsku
Maestrani´s Chocolarium
Flawil, Toggenburgerstrasse 41
Otváracie hodiny: celoročne, pondelok-piatok: 10.00-18.00 – posledný vstup o 17:00 Sobota, nedeľa : 10.00 – 17.00 – posledná obhliadka o 16:00
Táto fabrika produkuje švajčiarsku čokoládu značky MINOR, Munz. Prídite sa pozrieť na výrobu čokolády, dozviete sa postup výroby, odkiaľ pochádzajú suroviny. Počas prehliadky fabriky je možné degustovať čokoládu. Možnosť prihlásenia sa na kurz výroby čokolády. Min. počet účastníkov 10.
Vstupné: Dospelý 14 Fr., dieťa do 16 rokov 8 Fr., rodinný lístok 34 Fr. (max. 5 osôb, max. 2 dospelý)
Alprose
Caslano, kantón Tessin, Via Rompada 36
Otváracie hodiny: celoročne, pondelok – piatok od 9.00 – 17.00 (momentálne prebieha renovácia fabriky a múzea, pripravované otvorenie od 1. septembra 2018)
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.